stanford-oval/wikipedia huggingface dataset:
Chaumard

| Chaumard |
| --- | --- |
 Saint-Pierren kirkko
 Chaumard
 Koordinaatit: 47°08′43″N, 3°54′46″E 
Valtio:  Ranska
Alue:  Burgundi-Franche-Comté
Departementti:  Nièvre
Arrondissementti:  Château-Chinon (Ville)
Pinta-ala:  
 – Kokonaispinta-ala:  16,2 km²
Korkeus:  375 m
Väkiluku (2018):  209 
 – Väestötiheys:  12 as./km²
Kunnan numero:  58068
Infobox OKVirheellinen NIMI-arvo: 
Chaumard on kunta Ranskassa Nièvren departementissa Burgundi-Franche-Comtén alueella. Se sijaitsee Yonnejoen varrella, noin 14 kilometriä Château-Chinon (Ville)’n kaupungista pohjoiseen.
Chaumardin kohdalla Yonnejoki on padottu, ja se muodostaa Lac de Pannecièren tekojärven. Järvi on kunnalle tärkeä matkailukohde, joka houkuttelee runsaasti kalastajia ja retkeilijöitä.
Kunta on osa Morvanin luonnonpuistoa (Parc naturel régional du Morvan).
Aiheesta muualla

Kuvia tai muita tiedostoja aiheesta Chaumard Wikimedia Commonsissa
Susanna Thompson

| Susanna Thompson |
| --- | --- |
 Susanna Thompson vuonna 2013.
Henkilötiedot
Syntynyt: 27. tammikuuta 1958 (ikä 66) San Diego, Kalifornia
Kansalaisuus:  Yhdysvallat
Ammatti:  näyttelijä
Aiheesta muualla
IMDb 
Elonet
Susanna Thompson (s. 27. tammikuuta 1958 San Diego) on yhdysvaltalainen näyttelijä. Hän on tullut kuuluisaksi lukuisista televisiorooleistaan 1990-luvun alusta saakka.
Thompson esitti 1990–2000-lukujen vaihteessa Karen Sammleria sarjassa Vielä kerran. Lisäksi hän esiintyi Star Trekistä tehdyissä televisiosarjoissa.
Thompson on vieraillut muun muassa Kova laki: Erikoisyksikössä, ja vuonna 2006 hänellä oli osa kohutussa The Book of Danielissa. Hän esiintyi myös televisioelokuvassa The Lake (1998) yhdessä Yasmine Bleethin kanssa.
Thompson esitti Emily Darrow’ta elokuvassa Sudenkorento (2002).
Thompson näyttelee tv-sarjassa Arrow, Moira Queenia.
Chauffayer

| Chauffayer |
| --- | --- |
 Sainte-Anne’n kirkko
 vaakuna
 Chauffayer
 Koordinaatit: 44°45′18″N, 6°00′34″E 
Valtio:  Ranska
Alue:  Provence-Alpit-Riviera
Departementti:  Hautes-Alpes
Arrondissementti:  Gap
Väkiluku:  390
Infobox OKVirheellinen NIMI-arvo: 
Chauffayer on kunta Kaakkois-Ranskassa Hautes-Alpesin departementissa Provence-Alpit-Rivieran alueella. Kunnassa oleva 1700-luvulla rakennettu kartano château des Herbeys toimii nykyään hotellina.
Château des Herbeys
Aiheesta muualla

Kuvia tai muita tiedostoja aiheesta Chauffayer Wikimedia Commonsissa
Chalamont

| Chalamont |
| --- | --- |
 vaakuna
Valtio:  Ranska
Hallintoalue:  Rhône-Alpes
Departementti:  Ain
Arrondissementti:  Bourg-en-Bresse
Kantoni:  Chalamont
Hallinto:  
 – Hallinnon tyyppi:  Kunta
 – Pormestari:  Ali Benmedjahed
Pinta-ala:  
 – Kokonaispinta-ala:  32,88 km²
Väkiluku (2009):  2 323
 – Väestötiheys:  70,7 as./km²
 
 www.mairie-chalamont.org 
Infobox OKVirheellinen NIMI-arvo: 
Chalamont on kunta Ainin departementissa Rhône-Alpesin hallintoalueella Ranskassa. Kunnassa oli 2 323 asukasta vuoden 2009 väestönlaskennassa. Chalamontin pinta-ala on 33 neliökilometriä.
Comme è ddoce ’o mare

|  Comme è ddoce ’o mare> Kappaleen tiedot |
| --- | --- |
Esittäjä(t):  Peppino di Capri
Säveltäjä(t):  Marcello Marocchi
Sanoittaja(t):  Giampiero Artegiani
Euroviisutiedot
Vuosi:  1991
Maa:  Italia
Kieli:  napoli
Sijoitus:  7.
Pisteet:  89
Sanat:  sanoitus
Muuta:  Kapellimestarina Bruno Canfora
Comme è ddoce ’o mare on Peppino di Caprin esittämä kappale, joka edusti Italiaa vuoden 1991 Eurovision laulukilpailussa Roomassa.
Kappale sijoittui Euroviisuissa seitsemänneksi 89 pisteellä.
Suvi (peruna)

| Suvi> jauhoinen peruna |
| --- | --- |
Alkuperämaa:  Suomi
Risteytys:  Sabina x Stina
Kasvinjalostaja:  Boreal Kasvinjalostus
Ylläpito
Lajikkeen ylläpitäjä:  Boreal Kasvinjalostus 1997 Siemenperunakeskus 1997
Suvi on suomalainen Sabinasta ja Stinasta risteytetty perunalajike. Suvin tärkkelysprosentti on 18,9.
Aiheesta muualla

Pohjoisen Kantaperuna: Suvi (Arkistoitu – Internet Archive)
Agrimarket: Suvi (Arkistoitu – Internet Archive)
Boreal Kasvinjalostus: Suvi (Arkistoitu – Internet Archive)
Suomen jauhoiset perunalajikkeet
Blue Congo
Hertha
Kulta
Lady Claire
Pito
Puikula
Rosamunda
Sabina
Suvi
Suomen perunalajikkeet
Adora 1996/? |
Amazone 1993/1981 |
Annabelle (uusi) |
Appell |
Arielle (uusi) |
Asterix (myös Ruotsi) |
Barima † |
Bellona |
Bintje 1976/1910 (myös Ruotsi) |
Blue Congo |
Columbo  |
Ditta |
Fado 2015 |
Fambo |
Felsina (myös Ruotsi) |
Fontane |
Gloria 1996/1990 |
Hankkijan Tanu 1981/1981|
Hankkijan Timo 1977/1977|
Hankkijan Tomppa |
Hertha † 1987/1979 |
Idole 1995/1988 |
Jazzy 2015 |
Jussi 2015 |
Kardal 1994/1988 |
Kulta 1997/1997 |
Lady Amarilla 2015 |
Lady Britta 2015 |
Lady Cristi |
Lady Claire |
Lady Felicia o |
Lady Rosetta (myös Ruotsi) |
Lady Sara 2015 |
Matilda 1989/1985 (myös Ruotsi) |
Melody 2015 |
Musica 2015 |
Nicola 1994/1973 (myös Ruotsi) |
Ostara 1977-1994 ja 1996/1962 |
Olympia |
Pito 1976/1964 |
Posmo 1986/1978 |
Puikula 1985/maatiaisperuna |
Record † 1976/1932 |
Redstar |
Rikea |
Rocket † 1996|
Rosamunda 1986/1974 (myös Ruotsi) |
Sabina 1979/1976 (myös Ruotsi) |
Saline (uusi)  |
Satu 1996/1996 |
Saturna 1977/1964 |
Seresta |
Sieglinde (Siikli) 1976/1935 |
Sini 1977/1977 |
Solana |
Suvi 1977/1977   |
Swift (tuontiperuna)   |
Timate |
Ukama 1995/1976 (myös Ruotsi) |
Ute 1993/1982  |
Van Gogh 1993/1987 (myös Ruotsi)  |
Velox |
Venla |
Victoria |
Vital † 1996/?

 n • k •
Chaudes-Aigues

| Chaudes-Aigues |
| --- | --- |
 Kuuma lähde
 vaakuna
 Chaudes-Aigues
 Koordinaatit: 44°51′19″N, 3°00′17″E 
Valtio:  Ranska
Alue:  Auvergne-Rhône-Alpes
Departementti:  Cantal
Arrondissementti:  Saint-Flour
Pinta-ala:  
 – Kokonaispinta-ala:  53,2 km²
Väkiluku (2016):  886 
 – Väestötiheys:  16 as./km²
Kunnan numero:  15045
Infobox OKVirheellinen NIMI-arvo: 
Chaudes-Aigues on kunta keskisessä Ranskassa Cantalin departementissa Auvergne-Rhône-Alpesin alueella. Se sijaitsee noin 26 kilometriä Saint-Flourin kaupungista etelään.
Chaudes-Aiguesissa on geotermisiä lähteitä, jotka on tunnettu jo roomalaisten ajoista lähtien. Kunnan alueella noin 30 kuumavesilähdettä. Chaudes-Aiguesissa lämmitettiin taloja johtamalla kuumaa vettä puuputkien avulla jo vuonna 1332. Chaudes-Aigues on Cantalin ainoa kylpyläkaupunki.
Nähtävyyksiä

Kunnan nähtävyyksiä on linna Château de Couffour. Linna on rakennettu 1100-luvun ja 1500-luvun välisenä aikana. Nykyään linna toimii Michelin-tähdillä palkittuna ravintolana.
Aiheesta muualla

Kuvia tai muita tiedostoja aiheesta Chaudes-Aigues Wikimedia Commonsissa
Château de Couffour
Sulku (Jyväskylä)

Kerrostaloja Sulussa.
Sulku on pienalue Jyväskylässä Huhtasuon kaupunginosassa. Se käsittää Sulun ja Kaakkolammen asuinalueet. Aluetta rakennettiin pääosin vuosien 1972–1978 aikana. Pienalueen läheisyydessä sijaitsee Huhtakeskuksen palvelut. Asukasluku oli 1 069 vuoden 2020 lopussa.
Osa-alueet > Sulun alue

Sulku on 1970- ja 1980-luvuilla rakennettu kerrostalolähiö. Alueella sijaitsee vuonna 2017 rakennettu palvelutalo.
Osa-alueet > Kaakkolammen alue

Kaakkolampi koostuu enimmäkseen 1970- ja 1980-luvuilla rakennetuista rivi- ja omakotitaloista, mutta alueen eteläpuolella on myös muutama 1980-luvulla rakennettu luhtitalo. Kaakkolammen itäpuolella sijaitsee 2000- ja 2010-luvuilla rakennettu omakotitaloalue.
Kaakkolampi on myös alueella sijaitsevan lammen nimi.
Kuvia

1980-luvulla rakennettua rivitaloasutusta Kaakkolammella.
Kaakkolammen 2000-luvulla rakennettuja taloja.
Ykköskoti Toivo
Luhtitalo Kaakkolammella.
Sulun kerrostaloja.
1970-luvulla rakennettuja taloja Kaakkolammella.
Cléber Santana

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Cléber Santana Loureiro
Syntymäaika: 27. kesäkuuta 1981
Syntymäpaikka: Olinda, Brasilia
Kuolinaika: 28. marraskuuta 2016 (35 vuotta)
Kuolinpaikka: La Uníon, Kolumbia
Pelipaikka: keskikenttäpelaaja
Pituus: 187 senttimetriä
Junioriseurat
: Sport Recife
Seurat
| Vuodet | Seura | O | (M) |
| 1999–2003 | Sport Recife | 47 | (5) |
| 2004 | Vitória | 39 | (4) |
| 2005 | Kashiwa Reysol | 29 | (8) |
| 2006–2007 | Santos | 35 | (3) |
| 2007–2010 | Atlético Madrid | 37 | (1) |
| 2008–2009 | → Mallorca (laina) | 32 | (5) |
| 2010–2012 | São Paulo | 22 | (2) |
| 2011 | → Atlético Paranaense (laina) | 30 | (3) |
| 2012 | → Avaí (laina) | 24 | (8) |
| 2012 | → Flamengo (laina) | 12 | (1) |
| 2013 | Flamengo | 0 | (0) |
| 2013–2014 | Avaí | 49 | (8) |
| 2014–2015 | Criciúma | 27 | (2) |
| 2015–2016 | Chapecoense | 62 | (1) |
| Yhteensä | Yhteensä | 445 | (51) |
 Seurajoukkueuran tilastot kattavat vain kansalliset sarjat.
Cléber Santana Loureiro (27. kesäkuuta 1981 Olinda, Brasilia – 28. marraskuuta 2016 La Uníon, Kolumbia) oli brasilialainen jalkapalloilija. Hän edusti viimeisenä seuranaan brasilialaista Associação Chapecoense de Futebolia. Hän oli pelipaikaltaan puolustava keskikenttäpelaaja. Santana menehtyi lentoturmassa Kolumbiassa.
Ura

Santana aloitti ammattilaisuransa kotimaansa Sport Recifestä. Sen jälkeen hän edusti kahta muuta brasilialaisjoukkuetta Vitóriaa ja Santosia. Vuonna 2005 Santana kävi pelaamassa Japanin J. Leaguessa yhden kauden verran.
Heinäkuussa 2007 Santana siirtyi Atlético Madridiin kuuden miljoonan euron siirtosummalla ja kolmevuotisella sopimuksella. Hän ei onnistunut ensimmäisellä kaudellaan vakiinnuttamaan pelipaikkaansa avauskokoonpanossa, mutta pelasi kuitenkin 23 ottelua. Kauden jälkeen Atlético selviytyi 12 vuoden tauon jälkeen Mestarien liigan karsintoihin ja sitä kautta lohkovaiheeseen.
Kaudeksi 2008–2009 Santana siirtyi vuoden lainasopimuksella Mallorcaan. Mallorcassa Santana vakiinnutti asemansa joukkueen aloituskokoonpanosa ja teki kauden aikana kaikkiaan viisi maalia. Hänen soolomaaliaan Santiago Bernabéullalla toukokuussa 2009 Mallorcan kukistaessa Real Madridin 1–3 on pidetty yhtenä koko liigakauden hienoimmista osumista Espanjassa. Lainasopimuksen päätyttyä Santana palasi takaisin Atléticoon, mutta espanjalaislehtien mukaan hän oli Mallorcan päävalmentajan Gregorio Manzanon hankintalistan kärjessä. Marraskuussa 2009 hän solmi kesään 2012 ulottuvan jatkosopimuksen Atléticon kanssa.
Vuoden 2010 tammikuun lopulla hän palasi kotimaahansa ja siirtyi São Pauloon.
Commelinids

| Commelinids |
| --- | --- |
 Cyanotis cristata -karvajuorulaji
Tieteellinen luokittelu
Kunta::  Kasvit Plantae
Kaari::  Streptophyta
Luokka::  Embryopsida
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Yksisirkkaiset Monocotyledoneae
Kladi::  Commelinids
Lahkot
 Arecales  Commelinales  Poales  Zingiberales 
Katso myös
   Commelinids Wikispeciesissä   Commelinids Commonsissa 
Infobox OKNimi-testi OK: 
Commelinids ("commelinidit") on yksisirkkaisiin kasveihin kuuluva useiden lahkojen muodostama ryhmä, kladi. Ryhmä on monofyleettinen ja se esiintyy kaikissa Angiosperm Phylogeny Groupin luoman luokittelusysteemin versioissa I, II, III ja IV. Sen edeltäjänä voidaan pitää neuvostoliittolaisen Armen Tahtadžjanin luomassa koppisiemenisten systeemissä (1967) esiintynyttä Commelinidae-alaluokkaa.
Ryhmä on yksisirkkaisten kasvien sisällä ainoa erikseen nimetty ryhmä, joka on lahkoatasoa laajempi. Siihen kuuluvat yksisirkkaisten kladogrammin ylimmät haarat, neljä viimeisenä yksisirkkaisten kehityshaarassa eriytynyttä lahkoa: Arecales, Poales, Commelinales ja Zingiberales. APG III -luokittelussa siihen sisältyi erillisenä heimona Dasypogonaceae, joka on myöhemmin viety Arecales-lahkoon. Asparagales-lahko on Commelinids-haaran sisarryhmä. Laskennalliset arviot ryhmän iästä vaihtelevat, mutta Angiosperm Phylogeny Group esittää noin 90 miljoonan vuoden iän luotettavaksi arvioksi. Toisin sanoen ryhmä on syntynyt kasvien evoluutiossa liitukauden keskivaiheilla.
Commelinids-ryhmän yhdistävät tuntomerkit ovat erityisesti soluseinän anatomisessa rakenteessa. Soluseinän rakenneosana on UV-valossa fluoresoiva ferulahappo.
Chaumont FC

Chaumont Football Club on ranskalainen jalkapalloseura, joka on perustettu vuonna 1957.
Saavutukset

Ligue 2
Finalisti : 1971
Ligue 3 (2)
Champion : 1985, 1989
DH Champagne-Ardenne (4)
Champion : 1961, 1973, 1996, 2011
Finalisti : 2008
Ranskan cup
1/8e : 1967, 1986
Champagne-Ardenne cup (2)
Champion : 1977, 1978
kuuluisia pelaajia

Antoine Pfrunner
Christian Chenu
Christian Laudu
Daniel Cordier
Daniel Druda
Francis Tisiot
François Czekaj
François Heutte
Jean-Claude Blanchard
Jean-Claude Gerard
Jean-Paul Chenevotot
Jean Davanne
Jean-Yves Kerjean
Olivier Rouyer
René Charrier
Rosario Giannetta
Robert Barellas
Roger Fiévet
Samuel Meilley
Serge Bellisi
Circuit de Montjuïc

| Circuit de Montjuïc |
| --- | --- |

Sijainti:  Barcelona, Espanja
Radan pituus:  3,79 km
Mutkia:  11
Rataennätys:  1.23,8 (Ronnie Peterson, Lotus-Ford, 1973)
Circuit de Montjuïc on moottorirata Montjuïcin laajalla kukkula-alueella Barcelonassa Espanjassa.
Sitä pidettiin aikoinaan yhtenä parhaista ja turvallisimmista Formula 1 -radoista. Rataa ajettiin poikkeuksellisesti vastapäivään.
Historia

Circuit de Montjuïc on saanut alkunsa Circuit Baix Penedes’stä (jo vuonna 1908) ja Stiges Terramar Circuitista (1923), jotka ajettiin Barcelonan lähellä. Vuonna 1932 kilpailun lähtö oli Montjuïc Parkissa, josta tuli seuraavana vuonna oma kilparatansa, Circuit de Montjuïc.
Vuonna 1969 Espanjan Grand Prix ajettiin radalla, ja se vuorotteli GP:n pitopaikkana Jaraman kanssa. Espanjan Grand Prix 1975 oli muutenkin poikkeuksellinen, sillä kuljettajat olivat sanoneet, etteivät tunteneet itseään radalla turvalliseksi. Emerson Fittipaldi kieltäytyi osallistumasta kilpailuun. Kierroksella 26 Rolf Stommelenin takasiipi irtosi, ja hän syöksyi katsomoon. Onnettomuudessa kuoli viisi katsojaa. Kilpailu lopetettiin puolessa välissä ja pisteet puolitettiin.
Onnettomuuden jälkeen Montjuïcissa ei enää ajettu Espanjan Grand Prix’ta.
Formula 1 -voittajat

| Kausi | Voittaja | Talli | Raportti |
| --- | --- | --- | --- |
| 1969 |  Jackie Stewart | Matra | Raportti |
| 1971 |  Jackie Stewart | Tyrrell | Raportti |
| 1973 |  Emerson Fittipaldi | Lotus | Raportti |
| 1975 |  Jochen Mass | McLaren | Raportti |
Formula 1 -radat
| --- | --- |
Kaudella 2024:    Sakhir   Jedda   Melbourne   Suzuka   Shanghai   Miami   Imola   Monaco   Montréal   Barcelona   Spielberg   Silverstone   Budapest   Spa   Zandvoort   Monza   Baku   Singapore   Austin   México   Interlagos   Las Vegas   Lusail   Abu Dhabi 
Aikaisemmilla kausilla:    Adelaide   Ain-Diab   Aintree   Anderstorp   AVUS   Brands Hatch   Bremgarten   Buddh   Buenos Aires   Caesars Palace   Clermont-Ferrand   Dallas   Detroit   Dijon   Donington Park   East London   Estoril   Fuji   Hockenheim   Indianapolis   Istanbul   Jacarepaguá   Jarama   Jerez   Kyalami   Le Mans   Long Beach   Magny-Cours   Monsanto   Mont-Tremblant   Montjuïc   Mosport Park   Mugello   Nivelles-Baulers   Nürburgring   Paul Ricard   Pedralbes   Pescara   Phoenix   Portimão   Porto   Reims   Riverside   Rouen   Sebring   Sepang   Sotši   TI   Valencia   Watkins Glen   Yeongam   Zeltweg   Zolder 
Formula 1 -luokan Espanjan Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 |  |  |  |  |  |
Radat: Circuit de Pedralbes (1951, 1954) Circuito del Jarama (1968, 1970, 1972, 1974, 1976–1979, 1981) Circuit de Montjuïc (1969, 1971, 1973, 1975) Circuito Permanente de Jerez (1986–1990) Circuit de Catalunya (1991–)
Chalasménos

| Chalasménos> Χαλασμένος |
| --- | --- |
 Chalasménoksen arkeologista aluetta.
Sijainti
 Chalasménos
Koordinaatit:  35°5′2″N, 25°49′54″E
Valtio:  Kreikka
Paikkakunta:  Monastiráki, Ierápetra, Lasíthi, Kreeta
Historia
Tyyppi:  asutus
Ajanjakso:  n. 1200–1100 eaa.
Kulttuuri:  minolainen kulttuuri
Aiheesta muualla
  Chalasménos Commonsissa 
Infobox OKNimi-testi OK: 
Chalasménos (kreik. Χαλασμένος; myös Halasménos) on minolaisaikaisen asutuksen arkeologinen kohde Kreetan saarella Kreikassa. Se sijaitsee Ierápetran kunnassa lähellä Monastirákin kylää ja Chan rotkon suuta. Paikan nimi on nykyaikainen, eikä asutuksen muinaista nimeä tunneta.
Chalasménoksen asutuksen raunioita.
Chalasménoksen paikka on ollut asuttuna myöhäisellä minolaisella kaudella IIIC (LM IIIC) noin 1200–1100/1070 eaa. Historialtaan se on monista muista poikkeava siinä, ettei paikalla ollut asutusta tätä ennen eikä enää tämän jälkeen pronssikauden päätyttyä. Asutus, joka on suhteellisen suurikokoinen, on rakennettu kallioiselle kukkulalle. Pohjakaavassa on merkkejä suunnitelmallisuudesta. Rakennuksia on tunnistettu yhteensä 27, niiden joukossa kolme megaron-tyyppistä taloa sekä muun muassa pyhäkkö. Rakennuksissa ja paikalta tehdyissä esinelöydöissä on paljon vaikutteita mykeneläisestä kulttuurista, jonka valtaan Kreeta tuolloin kuului.
Asutusta on ehdotettu minolaisten jälkeläisten ja mykeneläisten yhteiseksi turvapaikaksi mykeneläisen hallinnon ja kulttuurin romahtamisen jälkeen. Suhteellisen lähellä, muutaman kilometrin päässä, sijaitsee toinen vastaavantyyppinen asutus, Kavoúsi Vrontás.
Aiheesta muualla

Kuvia tai muita tiedostoja aiheesta Chalasménos Wikimedia Commonsissa
Coffee Party USA

Coffee Party USA eli Yhdysvaltain kahvikutsuliike on löyhä poliittinen liike, joka on syntynyt vastavetona valtion valtaa ja verotusta vastustavalle teekutsuliikkeelle. Kahvikutsuliikkeen ajatus on se ettei hallitus ole kansalaisten vihollinen vaan yhteisen tahdon ilmaus, jolloin kansalaisten on osallistuttava demokratian avulla hallituksen toimintaan, jotta voitaisiin kohdata Yhdysvalloille vastaan tulevat haasteet. Liikkeen slogan on Wake Up and Stand Up - herää ja pysy pystyssä.
Liikkeen perustivat poliittiset aktivistit ja dokumenttifilmien tekijät Annabel Park ja Eric Byler 26. tammikuuta 2010. Ensimmäinen kahvikutsupäivä pidettiin 13. maaliskuuta 2010.
Comme ci, comme ça

|  Comme ci, comme ca |
| --- | --- |
 Evrydíki Helsingin euroviisulavalla.
Kappaleen tiedot
Esittäjä(t):  Evrydíki
Tyylilaji:  rock, pop
Euroviisutiedot
Vuosi:  2007
Maa:  Kypros
Kieli:  ranska
Sijoitus semifinaalissa:  15.
Pisteet semifinaalissa:  65
Sanat:  sanoitus
Comme ci, comme ça (”Niin ja näin”) on Evrydíkin kappale, joka edusti Kyprosta vuoden 2007 euroviisuissa. Kappale esiintyi kolmantena semifinaalissa, jossa se sai vain 65 pistettä eikä päässyt finaaliin, vaan jäi sijalle 15.
Chalaux

| Chalaux |
| --- | --- |
 Kunnantalo
 Chalaux
 Koordinaatit: 47°20′23″N, 3°54′45″E 
Valtio:  Ranska
Alue:  Burgundi-Franche-Comté
Departementti:  Nièvre
Arrondissementti:  Château-Chinon (Ville)
Pinta-ala:  
 – Kokonaispinta-ala:  10,2 km²
Korkeus:  340 m
Väkiluku (2018):  84 
 – Väestötiheys:  8 as./km²
Kunnan numero:  58049
Infobox OKVirheellinen NIMI-arvo: 
Chalaux on kunta Ranskassa Nièvren departementissa Burgundi-Franche-Comtén alueella. Se sijaitsee noin 46 kilometriä Château-Chinon (Ville):n kaupungista pohjoiseen.
Toisen maailmansodan aikana Chalaux oli hetken taisteluiden keskipisteenä. Maquis Camillen sissijoukko piti päämajaansa kunnan alueella olevalla maatilalla. Maatila kohtasi raskaan saksalaishyökkäyksen 3. elokuuta 1944. He kuitenkin onnistuvat puolustautumaan hyökkäykseltä Maquis Verneuilin sissijoukon ja Special Air Servicen avustuksella. Kostoksi tästä saksalaiset murhasivat yhden Chalaux'n asukkaan ja polttivat hänen talonsa.
Kunta on osa Morvanin luonnonpuistoa (Parc naturel régional du Morvan).
Aiheesta muualla

Kuvia tai muita tiedostoja aiheesta Chalaux Wikimedia Commonsissa
Coenwulf

Piirros Coenwulfin lyöttämästä kultakolikosta, jossa on hänen kuvansa.
Coenwulf tai Cenwulf (k. 821) oli Mercian kuningas 796–821. Coenwulf nousi valtaistuimelle vuonna 796 kaukaisen serkkunsa Ecgfrithin lyhyen kauden jälkeen. Samana vuonna Mercian alistama Kent nousi kapinaan, kun Eadberht III Præn julistautui Kentin kuninkaaksi. Anglosaksien kronikan mukaan Coenwulf tukahdutti kapinan voimalla vuonna 798 ja vei Eadberhtin vankinaan Merciaan. Sen jälkeen Coenwulf asetti nuoremman veljensä Cuthredin Kentin alikuninkaaksi.
Coenwulf hyökkäsi vuonna 798 myös Walesiin ja tappoi Gwyneddin kuninkaan Caradog ap Meirionin. Mercian joukot ryöstelivät Clwydin ja Elwyn alueita 816 ja hyökkäsivät Dyfediin 818–819. Northumbrian kuningas Eardwulf hyökkäsi Merciaan vuonna 801, mutta Englannin piispat ja ylimystö onnistuivat sopimaan rauhan maiden välille. Coenwulf vahvisti Mercian valtaa Kentissä lahjoittamalla maata kirkolle useaan otteeseen.
Coenwulf ei onnistunut saamaan paavilta lupaa arkkipiispanistuimen perustamiseksi Lontooseen. Coenwulf ja Canterburyn arkkipiispa Wulfred puolestaan riitaantuivat kirkollisten virkojen nimitysoikeudesta, ja Coenwulf erotti Wulfredin arkkipiispan tehtävistä vuosiksi 817–821.
Coenwulfin jälkeen Mercian kuninkaaksi nousi hänen veljensä Ceolwulf. Croylandin luostarin kronikan mukaan Coenwulfin alaikäinen poika Cynehelm olisi valittu kuninkaaksi Coenwulfin kuoleman jälkeen, mutta poika olisi kuitenkin pian murhattu.
Stokesin piirikunta

Stokesin piirikunta (engl. Stokes County) on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 44 520 vuonna 2020. Piirikunnan hallintokeskus on Danburyn kaupunki ja suurin kaupunki on King. Piirikunta on perustettu vuonna 1789.
Väestö

Vuonna 2020 Stokesin piirikunnan 44 520 asukkaasta valkoisia oli 93,7 %, mustia 4,1 %, alkuperäisasukkaita 0,5 % ja aasialaisia 0,4 %. Vuonna 2019 3,3 % asukkaista puhui kotonaan jotain muuta kieltä kuin englantia ja 1,7 % asukkaista oli syntynyt ulkomailla.
Kuvia piirikunnasta

Stokesin piirikunnan oikeustalo.
Kingin kaupunkia.
Aiheesta muualla

Kuvia tai muita tiedostoja aiheesta Stokesin piirikunta Wikimedia Commonsissa
Sukututkimusohjelma

GRAMPS
GenealogyJ-ohjelma
Sukututkimusohjelman tarkoitus on ylläpitää sukututkijan sukututkimusta varten keräämiä tietoja järjestyksessä tietokoneella, ja esittää tiedot havainnollisesti näytöllä ja tulosteissa.
Sukututkimusohjelmalla tallennetaan tietoja, tehdään tiedoista erilaisia hakuja ja tulostetaan esimerkiksi jälkipolvitauluja, esipolvitauluja ja henkilöluetteloja. Sukututkimusohjelman aikaansaamat tiedostot mahdollistavat myös sukututkimustietojen helpon vaihdon eri sukututkijoiden välillä.
Tiedot

Talletettavia perustietoja ovat muun muassa henkilön etunimet, sukunimi, patronyymi, syntymäaika, syntymäpaikka, kuolinaika, kuolinpaikka, ammatti, muutot paikkakunnilta toiselle, avioituminen, lapset ja vanhemmat. Lisäksi ohjelmistosta riippuen voidaan tallentaa lisätietoja esimerkiksi asutusta tilasta tai henkilön hautapaikasta. Uudemmissa sukututkimusohjelmistoissa voidaan tallentaa tekstipohjaisen tiedon lisäksi myös erityyppisiä liitetiedostoja: PDF-, kuva-, video- tai äänitiedostoja. Kehittyneimpiin sukututkimusohjelmiin voidaan liittää myös paikkatietoa, joihinkin jopa DNA-tietoja. Näitä kartoiksi yhdistelemällä voidaan saada uusia havainnollisempia tapoja tutkia laajalle levittyvää sukupuuta.
Tiedon ohella olennainen ominaisuus on käytetyn lähteen tietojen tallennus, jonka tulisi olla monipuolista mutta helppoa. Lähdeviitteiden tallentaminen on sukututkimuksen perusasia, ja ehdoton edellytys tietojen tarkistamiselle jälkikäteen.